Nr.16632/4.10.2024
REFERAT DE APROBARE

	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre pentru modificarea Hotărârii Consiliului Local nr. 36/27.03.2018 privind închirierea pajiştilor situate în domeniul privat al oraşului Boldeşti-Scăeni.
[bookmark: _GoBack]În baza OUG nr. 57/2019 privind codul administrativ, cu modificările şi completările ulterioare,  a Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, precum şi a  HG nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, vă prezint următoarele :
Reglementarea organizării, administrării şi exploatării pajiştilor permanente din extravilanul localităţilor se face potrivit prevederilor Ordonanţei de urgenţă  a Guvernului nr. 34/2013, iar administrarea pajiştilor aflate în domeniul public şi/sau privat al comunelor, oraşelor şi municipiilor se face de către consiliile locale, cu respectarea prevederilor legale.
Prin Hotărârea Consiliului Local nr. 36/27.03.2018 privind închirierea pajiştilor situate în domeniul privat al oraşului Boldeşti-Scăeni s-a aprobat închirierea pajiştilor existente în T 5, T 28, şi T 54 şi au fost încheiate contracte de închiriere cu trei deţinători de animale. 
Locatarul Constantin Cornel, care a închiriat pajiştea din T54 a solicitat diminuarea suprafeţei închiriate conform măsurătorilor cadastrale. 
Compartimentul cadastru, prin referatul înregistrat sub nr.16478/2.10.2024, notifică faptul că au fost efectuate măsurători în cadrul programului de cadastru sistematic în T54, că, în urma finalizării înregistrării sistematice, suprafața de pajiște care se regăsește în extrasele de carte funciară este de 10,1688 ha. Suprafaţă iniţială  13,4189 ha, închiriată, este diminuată cu suprafaţa de  1, 5020 ha reprezentând curţi construcţii, inclusiv drumuri, şi cu suprafaţa de 1,7481 ha afectată de cursul râului Teleajen.
Faţă de cele mai sus prezentate, propun:
- modificarea HCL 36/27.03.2018 în ceea ce priveşte suprafaţa din  T54;
- încheierea unui act adiţional la contractul de închiriere nr. 7277/16.05.2018 referitor la suprafaţa închiriată. 
   	În speranţa aprobării, vă mulţumesc anticipat !

